Кентауда 60 пәтерлі 2 көпқабатты тұрғын үй пайдалануға берілді
"Кентауда 60 пәтерлі 2 көпқабатты тұрғын үй пайдалануға берілді" | "https://abai.kz/post/82051"
TITLE: Кентауда 60 пәтерлі 2 көпқабатты тұрғын үй пайдалануға берілді
URL: https://abai.kz/post/82051
META: "Кентауда 60 пәтерлі 2 көпқабатты тұрғын үй пайдалануға берілді" | "https://abai.kz/post/82051"
DATE: 30.11.2018
AUTHOR(s): Abai.kz
TOTAL WORDS: 204
TEXT: Елбасы Н ұрсұлтан Назарбаев тұрғындардың әлеуметтік жағдайын көтеру мақсатында наурыз айында “ 5 әлеуметтік бастама ” жобасын жариялаған болатын. Сол бастаманың бірінші қадамында “ Әрбір отбасына баспана алудың жаңа мүмкіндіктерін беру” қажет деген нақты тапсырма берген болатын. Осыған сәйкес, бүгін Түркістан облысы, Кентау қаласында Қазақстан Республикасының Тұңғыш Президенті күні мерекесі қарсаңында 60 пәтерлі 2 көпқабатты тұрғын үй пайдалануға берілді. Салтанатты шараға арнайы қатысқан Түркістан облысының әкімі Жансейіт Түймебаев, үй кезегінде тұрған азаматтарға баспананың кілтін тапсырды. «Елбасымыз халықты тұрғын үймен қамтамасыз ету үшін ірнеше бағдарламаларды іске қосты. Атап айтсақ, «Нұрлы жол», «Нұрлы жер» және «7-20-25» бағдарламалары қазақстандықтарға шарапатын тигізуде. Оған бүгін сіздер де куә болып отырсыздар. Мұндай қуаныштар мұнымен шектелмейді. Үй кезегінде тұрған барлық азаматтар кезең-кезеңімен баспаналы болады», – деді Жансейіт Қансейітұлы. «Нұрлы жер» мемлекеттік бағдарламасы аясында салынған нысандардың жалпы жобалық - сметалық құны 898 млн. 686 мың теңгені құрайды. «Стройсервис XXI» ЖШС 5 қабатты ғимараттардың құрылыс жұмыстарын 2017 жылы бастаған. «Южказпроект» ЖИ ЖШС жобалау жұмыстарын атқарса, нысандардың техникалық қадағалауына «Royal Company» ЖШС жауапты. Айта кетсек, жыл соңына дейін 2 қабатты 5 қызметтік үй пайдалануға беріледі деп күтілуде. Сондай-ақ, 2019 жылы Кентау қаласында қосымша 60 пәтерлі 5 тұрғын үй ел игілігіне тапсырылады. Жалпы 300 пәтер болатын жобаның сметалық құны 2 175 млн. теңгені құрайды. Abai.kz
